《下祝融峰向白门寺道中作》
清代·陈恭尹

披离中林雪，厌浥下山路。缘高凛若坠，身外不敢顾。

藤藟援我行，飞鸟争我度。我下群木鸣，我上寒云冱。

迹从逝溪远，心与幽赏住。万里方自今，重期岂能预。

迟迟闻远钟，懔懔日将暮。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。